O Partit dels Socialistes de Catalunya u PSC (en catalán; Partito d'os Socialistas de Catalunya en aragonés) ye un partiu politico catalán, establiu o 16 de chulio de 1978 por a fusión d'a Federación de Catalunya d'o Partido Socialista Obrero Español con o Partit Socialista de Catalunya-Congrés y con o Partit Socialista de Catalunya-Reagrupament. A suya ideolochía ye socialista u socialdemocrata y progresista y se sitúa en o centro-ezquierda. Fa parte en Europa d'o Partito Socialista Europeu y dende o punto d'anvista internacional fa parte d'a Internacional Socialista. A suya chovenalla ye a Joventut Socialista de Catalunya.